PATVIRTINTA

Nacionalinės švietimo agentūros direktoriaus

2020 m. d. įsakymu Nr.

PROJEKTO „SKAITMENINIO UGDYMO TURINIO KŪRIMAS IR DIEGIMAS“

1.1.1 VEIKLOS „BENDRŲJŲ UGDYMO PROGRAMŲ IR JAS LYDINČIOS MEDŽIAGOS RENGIMAS“ VEIKLOS METODININKO   
PAREIGYBĖS APRAŠYMAS

I SKYRIUS PAREIGYBĖ

1. Projekto „Skaitmeninio ugdymo turinio kūrimas ir diegimas“ 1.1.1. veiklos metodininkas yra specialistas.

2. Pareigybės lygis – A2.

II SKYRIUS. SPECIALIEJI REIKALAVIMAI ŠIAS PAREIGAS EINANČIAM DARBUOTOJUI

3. Šias pareigas einantis darbuotojas turi atitikti šiuos specialius reikalavimus:

3.1. turėti aukštąjį universitetinį arba jam prilygintą išsilavinimą;

3.2. išmanyti Lietuvos švietimo sistemą, jos kaitos kryptis;

3.3. turėti bent 5 metų pedagoginio darbo patirties;

3.4. turi turėti su šokio bendrojo ugdymo turinio rengimu arba įgyvendinimu nacionaliniu lygmeniu (ugdymo programų, rekomendacijų, metodinės, mokomosios medžiagos ar pan.) patirties;

3.5. gebėti sklandžiai dėstyti mintis žodžiu ir raštu valstybine lietuvių kalba;

3.6. gebėti savarankiškai rinktis darbo metodus, savarankiškai planuoti savo veiklą, naudotis šiuolaikinėmis informacijos paieškos, perdavimo ir darbo su informacija priemonėmis;

3.7. puikiai mokėti vartotojo lygiu dirbti kompiuteriu (MS Office programomis);

3.8. pageidautina mokėti užsienio (anglų, vokiečių, prancūzų) kalbą B1 lygiu;

3.9. išmanyti Lietuvos Respublikos švietimo įstatymą, Lietuvos Respublikos švietimo, mokslo ir sporto ministro įsakymus ir kitus teisės aktus, reglamentuojančius bendrojo ugdymo turinio atnaujinimą ir įgyvendinimą.

III SKYRIUS

ŠIAS PAREIGAS EINANČIO DARBUOTOJO FUNKCIJOS

4. Šias pareigas einantis asmuo vykdo šias funkcijas:

4.1. pagrindinės atsakomybės sritys – vadovaujantis Bendrųjų programų atnaujinimo gairėmis, patvirtintomis Švietimo, mokslo ir sporto ministro įsakymu (TAR, 2019-11-18, Nr. 18414), atnaujinamų bendrųjų programų rengimo vadovu, parengtais bendrųjų kompetencijų aprašais dalyvauja atnaujinant menų pradinio, pagrindinio ir vidurinio ugdymo bendrąsias programas:

4.1.1. analizuoja Lietuvos ir kitų šalių menų ugdymo tyrimų duomenis ir patirtį, ugdymo programas;

4.1.2. kartu su NŠA metodininku dalyvauja atnaujinant ir teikia ekspertinius pasiūlymus šokio ugdymo programai nuo 1 iki 12 klasės;

4.1.3. derina šokio dalyko programą su kitų menų srities dalykų ir kt. programomis;

4.1.4. integruoja bendrųjų programų atnaujinimo gairėse nurodytas bendrąsias kompetencijas, bendrųjų programų rengimo vadove nurodytas integruojamąsias, prevencines programas ir LR vyriausybės priemonių planuose nurodytas priemones į dalyko programą;

4.1.5. dalyvauja Projekto bendrųjų programų rengėjų pasitarimuose, viešosiose konsultacijose, konsultuoja programų projektus išbandančių dalykininkų bendruomenes;

4.1.6. atsakingas už savo veiklos Projekte rezultatus, galimų rizikų prognozavimą ir prevencijos priemonių numatymą;

4.1.7. laikosi Europos struktūrinių fondų projektų vykdymo ir NŠA veiklą reglamentuojančių dokumentų reikalavimų.

Susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)